《陪宁极回马上作》
宋代·韩维

我有龙阳约，垂驾辄复停。
念与高士期，不宜后其行。
春风三月尾，涧谷花草明。
寻花踏幽草，南出山脚青。
婆娑一古树，是曰先生庭。
馆我茅檐下，山瓢日夕倾。
摘林饤朱实，掘竹羞紫萌。
朝听谷禽响，夜对山月清。
高论简以正，疏怀淡无营。
徒知服深远，难用一善名。
维也少顽钝，几为世网婴。
一亲德义游，颇见外物轻。
门墙倘枳有，他时来执经。

作者简介：韩维（1017年～1098年），字持国，开封雍丘（今河南杞县）人。韩亿子，与韩绛、韩缜等为兄弟。以父荫为官，父死后闭门不仕。仁宗时由欧阳修荐知太常礼院，不久出通判泾州。为淮阳郡王府记室参军。英宗即位，召为同修起居注，进知制诰、知通进银台司。神宗熙宁二年（1069年）迁翰林学士、知开封府。因与王安石议论不合，出知襄州，改许州，历河阳，复知许州。哲宗即位，召为门下侍郎，一年馀出知邓州，改汝州，以太子少傅致仕。绍圣二年（1095年）定为元祐党人，再次贬谪。元符元年卒，年八十二。有集三十卷，因曾封南阳郡公，定名为《南阳集》（《直斋书录解题》卷一七）。《宋史》卷三一五有传。